EkBass/fiwiki-20250220-pages-articles huggingface dataset:
Nordic Air Meet

Nordic Air Meet on vuosittain järjestettävä Pohjoismaiden, Ison-Britannian, Sveitsin ja Yhdysvaltain ilmavoimien ja sotilaallinen lentotoimintaharjoitus. Sen tarkoituksena on tutustuttaa kyseisten maiden hävittäjälentäjiä kansainväliseen lentotoimintaan. Harjoitus on järjestetty Norjan Örlannissa vuosina 2001, 2002, 2003 ja 2005. Se järjestettiin Ruotsissa Kallaxissa vuosina 2004 ja 2007. Vuoden 2007 harjoitus järjestettiin lentolaivue 21:n tukikohdassa Luulajassa. Tällöin varakenttinä olivat Oulu ja Rovaniemi. == Ilmatankkaus == Harjoitukseen osallistuu myös kaksi yhdysvaltalaista KC-135 Stratotanker -ilmatankkauslentokonetta. ==Lähteet== ==Aiheesta muualla== * Suomen ilmavoimat: Nordic Air Meet * Norjan puolustusvoimat: Weeks 39–40: Nordic Air Meet * Militaryphotos.net: 2004 Photographs. luokka:Suomen ilmavoimat luokka:Norjan ilmavoimat luokka:Ruotsin ilmavoimat luokka:Tanskan ilmavoimat Luokka:Sveitsin ilmavoimat
Linda Zagzebski

Linda Trinkaus Zagzebski (s. 1946) on yhdysvaltalainen filosofi ja Oklahoman yliopiston filosofian professori, joka on erikoistunut uskonnonfilosofiaan, tietoteoriaan ja etiikkaan. Zagzebski on hyve-epistemologian tunnetuimpia kehittäjiä. Zagzebski on väitellyt tohtoriksi Kalifornian yliopistosta (Los Angeles). Hän on opettanut aiemmin Loyola Marymount Universityssä Los Angelesissa (1979–1999). == Teoksia == * The Dilemma of Freedom and Foreknowledge (1991) * Rational Faith: Catholic Responses to Reformed Epistemology (toim.) (1993) * Virtues of the Mind (1996) * Virtue Epistemology: Essays on Epistemic Virtue and Responsibility (toim. yhdessä Abrol Fairweatherin kanssa) (2001) * Intellectual Virtue: Perspectives from Ethics and Epistemology (toim. yhdessä Michael De Paulin kanssa) (2003) * Divine Motivation Theory (2004). == Lähteet == == Aiheesta muualla == * Linda Zagzebski , Oklahoman yliopisto Luokka:Yhdysvaltalaiset filosofit Luokka:Vuonna 1946 syntyneet Luokka:Elävät henkilöt
Ramadi

Ar-Ramādī (myös Ramadi, ) on kaupunki Keski-Irakissa, noin sata kilometriä Bagdadista länteen. Se on Al-Anbarin maakunnan pääkaupunki. Vuonna 2009 Ar- Ramadin väkiluku oli noin 350 000.Cities. Iraq Citypopulation Ar-Ramadi on osa niin sanottua sunnikolmiota. Sunnikapinalliset tekivät kaupungissa laajaa vastarintaa vuodesta 2003 Irakin sodassa Yhdysvaltojen joukoille.12 killed in attack on Ramadi government center in Iraq USA Today 18.2.2010 Vuoden 2014 tammikuussa koko Ramadin piirikunnassa arvioitiin asuvan 33 prosenttia koko maakunnan väestöstä (1,482 milj. as.) eli noin 490 000 asukasta. Yhdysvaltojen miehitettyä Irakin Irakin sodan jälkeen Ramadista muodostui yksi amerikkalaisten vastaisten kapinallisjärjestöjen keskuksista. Amerikkalaisjoukkojen ja kapinallisten välillä käytiin ankaria taisteluja esimerkiksi vuosina 2004 ja 2006. Ääri-islamilainen Isis-järjestö valtasi Ramadin ja läheisen Fallujan tammikuussa 2014. Irakin armeija aloitti operaation Ramadin jälleenvaltaamiseksi marraskuussa 2015 ja kaupunki julistettiin vapautetuksi 28. joulukuuta samana vuonna. == Lähteet == ==Aiheesta muualla== Luokka:Irakin kaupungit Luokka:Al-Anbar
Metsänkävijät

Metsänkävijät ovat partiolippukuntia, joiden nimet päättyvät ko. sanaan kuten Helsingin Metsänkävijät, tai eri Metsänkävijälippukunnissa toimivia tai aiemmin toimineita partiolaisia. Metsänkävijälippukuntia on tällä hetkellä 21 kappaletta eri puolilla Suomea. Ensimmäisen Metsänkävijät-nimisen lippukunnan perusti Ilmari "Iso-Hukka" Vainio Helsinkiin vuonna 1917. Tulevina vuosina Vainio perusti Metsänkävijälippukuntia muillekin paikkakunnille, ja vuonna 1919 näiden yhteistyöelimeksi perustettiin Suomen Metsänkävijät. Eri Metsänkävijälippukunnilla on yhteisiä perinteitä, tapoja ja tunnuksia, esimerkiksi yhdenmukainen sinivalkoinen partiohuivi. Rekisteröity yhdistys Suomen Metsänkävijät ry perustettiin Helsingin Kalliossa pyhäinmiestenpäivänä 5.11.2016. Vuonna 2020 yhdistyksen jäsenistöön kuului 17 Metsänkävijälippukuntaa. Vuonna 2023 toiminnassa olivat seuraavat Metsänkävijälippukunnat: Helsinki (perustettu 1917), Viipuri (1917, toimii nykyään Helsingissä), Hämeenlinna (1917), Oulu (1917), Turku (1925), Joensuu (1928), Jyväskylä (1933), Kuusankoski (1933), Viiala (1938), Vantaa (1957), Rajamäki (1959), Tapiola (1964), Tammisalo (1969), Kirkkonummi (1976), Muhos (1977), Järvenpää (1987), Tammela (1991), Espoo (1993), Röykkä (2014), Westend (2020) ja Tampere (2022). Ei enää toimintaa: Veitsiluoto (1978), Vaala (1985), Punkalaidun (1985), Miehikkälä (2003), Porvoo (2004-2022). ==Lähteet== ==Aiheesta muualla== *Suomen Metsänkävijöiden sivut *Suomen Metsänkävijät PartioWikissä Luokka:Suomalaiset partiojärjestöt
Arvo Ylpön koulu

Arvo Ylpön koulu on Toijalan keskustassa sijaitseva ala-aste. Koulun nimi oli alun perin Keskustan koulu, mutta nimi vaihdettiin vuonna 2006 Arvo Ylpön kouluksi, koska Arvo Ylppö oli käynyt kyseistä koulua. Koulun pihapiirissä sijaitsevat päärakennuksen lisäksi myös vanhan puukoulun ja Kätevän rakennukset. Vuonna 2009 kuvaamataidon luokkahuone muuttui normaaliksi luokkahuoneeksi. Koulun rehtorina toimii Visa-Matti Vuoristo. Oppilaat ja opettajat yhteen laskettuna koulussa työskentelee noin 500 henkeä. Valkoinen kivikoulu ja puukoulu ovat vanhimmat rakennukset koulussa. Sittemmin päivähoito on siirretty kivikoulusta koulun päärakennukseen. == Aiheesta muualla == * Koulu Akaan kaupungin sivustolla Luokka:Suomen peruskoulut Luokka:Toijala Luokka:Akaan oppilaitokset
Koirankynnen leikkaaja

Koirankynnen leikkaaja on Veikko Huovisen kirjoittama, 1940-luvun loppupuolelle sijoittuva romaani, joka on julkaistu vuonna 1980. Markku Pölönen ohjasi kirjan pohjalta samannimisen elokuvan vuonna 2004. Kirjan päähenkilö on sotainvalidi, jatkosodassa vaikeasti päähän haavoittunut Mertsi Vepsäläinen, joka työskentelee viinaan menevän kirvesmies Ville Kuosmasen apuna korjaamassa Pohjois-Karjalan ja Kainuun rajamailla sijaitsevaa kansakoulua. Mertsin vanhemmat ovat kuolleet ja hänen molemmat veljensä ovat kaatuneet sodassa, eikä hänellä ole tiedossa ketään sukulaista satojen kilometrien säteellä. Päävamma on tehnyt Mertsistä itsestään avuttoman; hän on "orpo kuin hangelle pudonnut siipirikko lintu".Koirankynnen leikkaaja, s. 19. Eräänä iltana Ville kertoo viinaa naukkailtuaan tarinoita mainiosta pystykorvakoirastaan Sakesta, ja Mertsi on tästä kovin innoissaan. Koiran takakäpälien kannukset kasvavat niin, että ne vaativat aika ajoin leikkausta, jotta koira ei loukkaisi käpäliään. Ville antaa piloillaan Mertsille luvan lähteä leikkaamaan näitä kannuksia. Mertsi ei huomaa Villen pitävän häntä narrina, vaan ottaa asian todesta ja lähtee salaa vaellukselle kohti Villen kotipaikkaa.Koirankynnen leikkaaja, s. 16–17. Mertsi tapaa matkalla vanhan ystävänsä, joka pelasti hänen henkensä jatkosodassa. Mertsi valehtelee, että hän on menossa metsätyöalueelle eli savottaan, jossa on pulaa hakkuumiehistä. Ystävällä on samat aikeet, ja yhdessä he menevät savottaan ja ilmoittautuvat työnjohtajalle. Jo ensisilmäyksellä työnjohtaja toteaa, ettei Mertsistä ole hakkuumieheksi, ja niinpä hänet määrätään apurin töihin. Eräänä päivänä hän lähtee Kainuuseen leikkaamaan koirankynnet. Kun hän on leikkaamassa koirankynsiä, Sakke-koira puree Mertsiä. Hetkeä myöhemmin Ville Kuosmanen saapuu kotiinsa ja huomaa verisen siteen Mertsin kädessä. Ville toruu Mertsiä siitä, ettei tämä malttanut odottaa hänen paluutaan, jolloin olisi yhdessä voitu leikata koiran kannukset. Tämän jälkeen Mertsi palaa savotalle, jossa hänelle alkaa nousta kuume. Mertsin työtoverit, jotka toteavat hänellä verenmyrkytyksen, toimittavat hänet sairaalaan, ja siihen kirja päättyy. Romaanin sivuilta heijastuu sotien jälkeinen pula-aika, jota leimasi myös suuri sotakorvausurakka Neuvostoliitolle: ==Lähteet== Luokka:Veikko Huovisen teokset Luokka:Vuoden 1980 kirjat
Destiny (Saxonin albumi)

Destiny on Saxon -nimisen Heavy Metal yhtyeen yhdeksäs studioalbumi. Albumi saavutti Britanniassa 49. sijan. Destinyllä Saxon hylkäsi loputkin New Wave Of British Heavy Metal -juuristaan ja levy on suurimmaksi osaksi melodista radioystävällistä hard rockia. Cristopher Cross -cover Ride Like The Wind ja melodinen powerballadi I Can't Wait Anymore julkaistiin singlenä ja ne saivat jonkin verran suosiota Keski-Euroopassa. ==Kappaleet== # "Ride Like the Wind" (C. Cross) – 4:28 # "Where The Lightning Strikes" (Byford/Quinn/Oliver) – 4:19 # "I Can't Wait Anymore" (Byford/Quinn/Oliver) – 4:24 # "Calm Before The Storm" (Byford/Quinn/Oliver) – 3:46 # "S.O.S." (Byford/Quinn/Oliver) – 6:02 # "Song For Emma" (Byford/Galfas) – 4:45 # "For Whom The Bell Tolls" (Byford/Quinn/Johnson) – 3:54 # "We Are Strong" (Byford/Quinn) – 3:55 # "Jericho Siren" (Byford/Quinn/Johnson) – 3:36 # "Red Alert" (Byford/Quinn/Johnson) – 4:34 ==Kokoonpano== *Biff Byford – laulu *Graham Oliver – kitara *Paul Quinn – kitara *Paul Johnson – basso *Nigel Durham – rummut ==Tuotanto== *Tuottaja : Stephan Galfas *Suunnittelu : Spencer Henderson & James Allen-Jones *Äänitys : Hook and Manor, Berkshire, UK *Miksaus : Swanyard Studios, London *Masterointi: Sterling Sound, New York == Aiheesta muualla == * * Luokka:Vuoden 1988 albumit Luokka:Saxonin albumit
Kalle Kyhälä

Kaarlo (Kalle) Edvard Kyhälä (14. toukokuuta 1887 Kuusamo - 22\. syyskuuta 1938 Petroskoi, Neuvostoliitto) oli suomalainen pienviljelijä ja sosialistisen työväen ja pienviljelijöiden eduskuntaryhmän kansanedustaja. Kyhälän vanhemmat olivat maanviljelijä Antti Kyhälä eli Saapunki ja Saara Lämsä. Hän kävi kansanopiston ja toimi metsänhoito- ja maanmittaustöissä Perä-Pohjolassa ja Keski-Pohjanmaalla sekä vuodesta 1909 pienviljelijänä Sievissä. Kyhälä liittyi SDP:hen vuonna 1907 ja oli mukana Pohjolan tukkityöläisten renkaassa jäsenenä sekä Pohjolan ammatillisten piirijärjestöjen piirineuvoston jäsenenä. Suomen sisällissodan jälkeen Kyhälä liittyi SKP:hen 1920. Hän oli sosialistisen työväen ja pienviljelijöiden eduskuntaryhmän kansanedustajana 1929–1930 edustaen Oulun läänin eteläistä vaalipiiriä ja oli myös Sievin kunnanvaltuuston jäsen. Yöllä 22. kesäkuuta 1930 Lapuan liikkeen edustajat, joista yksi oli suojeluskuntalaisen univormussa, pidättivät Kyhälän asunnostaan ja kyyditsivät hänet autolla Kajaanin ja Lieksan kautta Neuvostoliiton rajan yli. Kyhälä lähetettiin Petroskoihin ja Kustaa Rovion suosituksella hänet nimitettiin Aunuksessa sijainneen Alavoisen sahan ja sovhoosin johtajaksi. Vuonna 1934 Kyhälä lähti opiskelemaan Petroskoin Maatalouskorkeakouluun. Marraskuussa 1935 Kyhälä erotettiin puolueesta ja maatalouskorkeakoulusta, koska hänen katsottiin salanneen sen, että hän oli ollut maanomistaja Suomessa. Kyhälä työskenteli tämän jälkeen sahaajana lanssilla, kunnes hänet vangittiin 8. heinäkuuta 1938 vakoilijana. Kyhälä sai kuolemantuomion ja hänet ammuttiin 22. syyskuuta 1938 Petroskoin lähistöllä. Kyhälän maine palautettiin 1955. Kyhälä oli naimisissa vuodesta 1908 Aina Eliina Eskolan kanssa. Heillä oli kaksi tytärtä ja poika. == Lähteet == * * KASNTn NKVDn vuosina 1937 - 1938 rankaisemien Suomen Eduskunnan entisten jäsenten luettelo ==Aiheesta muualla== * Henkilögalleria KirjastoVirma: Anne Ruuttula-Vasari, 2007. (Viitattu 10.10.2008) Luokka:Kansanedustajat Luokka:Oulun läänin eteläinen vaalipiiri Luokka:Suomen sosialistisen työväenpuolueen poliitikot Luokka:SKP:ssä (1918–1990) vaikuttaneet henkilöt Luokka:Sievin kunnanvaltuutetut Luokka:Neuvostoliitonsuomalaiset henkilöt Luokka:Stalinin vainoissa kuolleet Luokka:Suomalaiset teloitetut Luokka:Vuonna 1887 syntyneet Luokka:Vuonna 1938 kuolleet Luokka:Lapuanliikkeen kyydittämät henkilöt
Arvo Lehto

Arvo Aksel Lehto (alk. Lund; 17. marraskuuta 1898 Tuusula – syksy 1941 Ääninen, Neuvostoliitto) oli suomalainen työmies, toimitsija ja sosialistisen työväen ja pienviljelijöiden eduskuntaryhmän kansanedustaja. Lehdon vanhemmat olivat muurari Karl Aksel Lund ja Ida Öberg. Käytyään kansakoulun hän työskenteli työmiehenä ja toimitsijana Helsingissä vuoteen 1918 saakka; viimeksi hän oli vuodesta 1916 valurina Helsingin veturivarikolla. Suomen sisällissotaan Lehto osallistui punaisten riveissä ja sai sodan jälkeen elinkautisen vankeustuomion 1919. Lehto armahdettiin 1925 ja sen jälkeen hän liittyi SKP:hen 1926 ja oli toimitsijana Helsingissä vuoteen 1930 saakka. Lehto kävi 1928 Neuvostoliitossa osallistuen Kominternin 6:teen kongressiin. Hän oli sosialistisen työväen ja pienviljelijöiden eduskuntaryhmän kansanedustajana 1929–1930 edustaen Uudenmaan läänin vaalipiiriä. Lapuan liikkeen edustajat sieppasivat Lehdon 28. kesäkuuta 1930 ja 5. heinäkuuta vastaisena yönä hänet muilutettiin Neuvostoliiton rajan yli. Lehto toimi Neuvostoliitossa Petroskoin Uritski-klubin johtajana 1930, puoluesihteerinä Matrossa, ammattiliittotoimitsijana Petroskoissa 1932–1934 ja Totuus-lehden toimittajana 1935. Hän opiskeli myös Lännen vähemmistökansallisuuksien yliopistossa 1932. Vuonna 1937 Lehto lähetettiin Suomeen puoluetehtävissä ja seuraavana vuonna hän siirtyi Ruotsiin. Ruotsissa Lehto pidätettiin ja sen jälkeen, kun hänen turvapaikka-anomuksensa oli hylätty, Lehto joutui palaamaan 1940 Neuvostoliittoon. Lehto oli sitten vuonna 1940 Neuvosto-Karjalassa Totuus-lehden toimittajana ja Petroskoin radiokomitean suomalaisen osaston johtajana. Lehto oli naimisissa vuodesta 1930 Hilda Maria Kekäläisen kanssa ja heillä oli yksi tytär. Lehdon perhe jäi asumaan Suomeen. Lehto kuoli syksyllä 1941 suomalaisten vallatessa Petroskoin kaupunkia Neuvosto-Karjalassa. Hän oli kaupungista lähteneen lautan kyydissä, joka syttyi tuleen pommituksessa, ja hypättyään veteen hän hukkui Äänisjärveen.Kimmo Rentola: Kenen joukoissa seisot? Suomalainen kommunismi ja sota 1937–1945, s. 585. WSOY 1994. == Lähteet == * * KASNTn NKVDn vuosina 1937 - 1938 rankaisemien Suomen Eduskunnan entisten jäsenten luettelo ===Viitteet=== Luokka:Kansanedustajat Luokka:Suomen sosialistisen työväenpuolueen poliitikot Luokka:SKP:ssä (1918–1990) vaikuttaneet henkilöt Luokka:Uudenmaan vaalipiiri Luokka:Suomen sisällissodan punaiset Luokka:Neuvostoliitonsuomalaiset henkilöt Luokka:Vuonna 1898 syntyneet Luokka:Vuonna 1941 kuolleet Luokka:Lapuanliikkeen kyydittämät henkilöt
Antti Nahkala

Ahti Jakob (Antti Jaakko) Nahkala (15. huhtikuuta 1877 Liminka – 17. elokuuta 1942 Uhto-Izhemskin leiri, Neuvostoliitto) oli suomalainen rakennustyönjohtaja ja Suomen Sosialistisen Työväenpuolueen kansanedustaja. Nahkalan vanhemmat olivat mäkitupalainen Henrik Nahkala ja Brita Samuelintytär. Nahkala työskenteli maa- ja rakennustöissä Jaalassa ja Kajaanissa vuoteen 1917 ja rakennustyönjohtajana Kajaanissa vuodesta 1917. Suomen sisällissodan jälkeen Nahkala tuomittiin vankilaan poliittisista syistä 1918 ja uudelleen 1923 niin sanotussa suuressa kommunistijutussa kuritushuoneeseen 6 vuodeksi. Hän oli sitä ennen sosialistisen työväen puolueen kansanedustajana 1922–1924 edustaen Oulun läänin eteläistä vaalipiiriä. Vapauduttuaan vankilasta Nahkala oli vuosina 1928–1932 kirvesmiehenä Helsingissä Radiator-yhtymässä ja oli SKP:n keskuskomitean poliittisen toimikunnan jäsenenä. Joulukuussa 1932 Nahkala siirtyi SKP:n luvalla salaa Neuvostoliittoon. Nahkala lähetettiin Toivo Antikaisen suosituksella NKP:n Karjalan aluekomitean tehtäviin Petroskoihin. Hän työskenteli rakennusyhtymässä ja helmikuusta 1937 alkaen puuseppänä Promigrushka-artellissa. Nahkala vangittiin 3. elokuuta 1938 vakoilijana, ja hänet tuomittiin kahdeksaksi vuodeksi vankeuteen. Nahkala kuoli rangaistusta kärsiessään NKVD:n Uhto-Izhemskin leirillä elokuussa 1942. Hänen maineensa palautettiin 1956. Nahkala oli naimisissa vuodesta 1904 Viliina Tolosen (s. 1883) kanssa. == Lähteet == * * Luokka:Kansanedustajat Luokka:Suomen sosialistisen työväenpuolueen poliitikot Luokka:SKP:ssä (1918–1990) vaikuttaneet henkilöt Luokka:Suomen sisällissodan punaiset Luokka:Oulun läänin eteläinen vaalipiiri Luokka:Neuvostoliitonsuomalaiset henkilöt Luokka:Stalinin vainoissa kuolleet Luokka:Vuonna 1877 syntyneet Luokka:Vuonna 1942 kuolleet
Metal Health

Metal Health on kalifornialaisen heavy metal -yhtye Quiet Riotin studioalbumi, joka julkaistiin 11. maaliskuuta 1983. == Kappaleet == # (säv. Banali/Cavazo/Cavazo/DuBrow) # (säv. Holder/Lea) # (säv. Cavazo/DuBrow) # (säv. DuBrow) # (säv. DuBrow) # (säv. Cavazo/DuBrow) # (säv. Cavazo/DuBrow) # (säv. Cavazo) # (säv. DuBrow) # (säv. DuBrow) # (säv. DuBrow) # (säv. DuBrow, live) == Kokoonpano == * Kevin DuBrow – laulu * Carlos Cavazo – kitara, taustalaulu * Rudy Sarzo – basso, syntetisaattori * Frankie Banali – rummut, taustalaulu * Chuck Wright – basso kappaleissa Metal Health ja Don't Wanna Let You Go * Riot Squad – taustalaulu * Tuesday Knight – taustalaulu * Spencer Proffer – taustalaulu * Donna Slattery – taustalaulu == Arvostelut == * Allmusic: Allmusic review == Lähteet == == Aiheesta muualla == * * Luokka:Vuoden 1983 albumit Luokka:Quiet Riotin albumit
Wolfenbüttel

Wolfenbüttel on kaupunki Ala-Saksin osavaltiossa, keskisessä Saksassa. Se sijaitsee Okerjoen varrella ja toimii Wolfenbüttelin piirikunnan hallintokaupunkina. Se on myös Braunschweigin evankelisluterilaisen maakirkon keskuskaupunki. Vuoden 2015 lopussa sen asukasluku oli 54 124 ja pinta-ala on 78,51 neliökilometriä. Maailmankuulu Jägermeister-yrttilikööri valmistetaan Wolfenbüttelissa. == Historia == Varhaisin maininta Wolfenbüttelistä historiallisissa lähteissä sijoittuu vuodelle 1118, jolloin kaupunki tunnettiin nimellä Wulfersbutle. Kaupungista tuli Braunschweigin herttuoiden residenssi vuonna 1432. Seuraavien kolmen vuosisadan aikana siitä kehittyi huomattava kulttuurikeskus. Kaupungissa vaikuttivat muun muassa Michael Praetorius, Gottfried Leibniz ja Gotthold Ephraim Lessing. Vuonna 1753 herttuallinen hovi kuitenkin lopulta palasi takaisin Braunschweigiin, ja Wolfenbüttel menetti merkittävyyttään. == Ystävyyskaupungit == * Kamienna Góra * Kenosha * Satu Mare * Sèvres == Lähteet == == Aiheesta muualla == Luokka:Ala-Saksin kunnat Luokka:Saksan kaupungit
Pekka Nurmiranta

Pekka Nurmiranta (sukunimi aikaisemmin Bovellan, 7. marraskuuta 1887 Iisalmi − 1941 jälkeen, Neuvostoliitto) oli suomalainen toimittaja ja Suomen sosialistisen työväenpuolueen kansanedustaja. Nurmirannan vanhemmat olivat mökkiläinen Tahvo Bovellan ja Kaisa Forselius. Hän kävi kansakoulun ja teki sen jälkeen etupäässä maa- ja metsätaloustöitä vuoteen 1921 saakka. Nurmiranta oli Suomen sosialistisen työväenpuolueen jäsen 1920–1923. Vuonna 1921 hänestä tuli kuopiolaisen Savon Kansa -lehden vastaava toimittaja ja vuonna 1923 Oulussa ilmestyneen Pohjan Kansa -lehden päätoimittaja. Nurmiranta oli Suomen sosialistisen työväenpuolueen kansanedustajana 1922–1923 edustaen Kuopion läänin läntistä vaalipiiriä. Nurmiranta siirtyi joulukuussa 1923 Ruotsiin asuen ensin Haaparannalla ja oli siellä työssä Norrskensflamman-lehden kirjapainossa. Seuraavana vuonna hän matkusti Tukholmasta Viron kautta Neuvostoliittoon saapuen Pietariin vuoden lopulla. Nurmiranta lähetettiin tammikuussa 1925 Neuvosto-Karjalaan, jossa hän työskenteli 1926 kasvattajana Paatenen lastenkodissa ja oli vuonna 1929 oikolukijana Punainen Karjala -lehden toimituksessa. 1930-luvulla Nurmiranta teki erilaisia töitä Petroskoissa – hän oli Petroskoin postilaitoksen kuljetusosaston johtajana 1932, Petroskoin suomalaisen teatterin näyttelijänä 1930–1935 ja rakennustyöläisenä 1936–1940. Nurmiranta vangittiin Neuvostoliitossa 24. kesäkuuta 1941 vastavallankumouksellisesta toiminnasta syytettynä ja 8. lokakuuta 1941 hän sai kuuden vuoden vankeustuomion. Hänen oletetaan kuolleen Neuvostoliitossa. Iisalmen raastuvanoikeus julisti Nurmirannan kuolleeksi 17. joulukuuta 1979. Hänen maineensa palautettiin Venäjällä 1994. Nurmiranta oli naimisissa Aino Menkisen (s. 1889) kanssa. == Lähteet == * * KASNTn NKVDn vuosina 1937 - 1938 rankaisemien Suomen Eduskunnan entisten jäsenten luettelo Luokka:Kansanedustajat Luokka:Suomen sosialistisen työväenpuolueen poliitikot Luokka:SKP:ssä (1918–1990) vaikuttaneet henkilöt Luokka:Pohjois-Savon vaalipiiri Luokka:Suomalaiset päätoimittajat Luokka:Neuvostoliitonsuomalaiset henkilöt Luokka:Stalinin vainoissa kuolleet Luokka:Vuonna 1887 syntyneet Luokka:1900-luvulla kuolleet Luokka:Kuolinvuosi tuntematon
Juho Perälä

Juho Sylvester Perälä (24. elokuuta 1887 Teuva − 20. tammikuuta 1938 Karhumäki, Neuvostoliitto) oli suomalainen maanviljelijä ja sosialistisen työväen ja pienviljelijöiden eduskuntaryhmän kansanedustaja. Teuvan Perälänkylässä syntyneen Perälän vanhemmat olivat maanviljelijä Juho Perälä ja Johanna Sofia Mikontytär. Hän kävi kansakoulun ja toimi maanviljelijänä Teuvalla vuoteen 1930 saakka. Hän oli SDP:n jäsen vuodesta 1907 ja Suomen sosialistisen työväenpuolueen jäsen vuosina 1921–1923. Vuonna 1925 Perälästä tuli SKP:n jäsen. Hän oli sosialistisen työväen ja pienviljelijöiden eduskuntaryhmän kansanedustajana 1928–1930 edustaen Vaasan läänin eteläistä vaalipiiriä. Lapuan liikkeen edustajat sieppasivat Perälän 19. kesäkuuta 1930 ja muiluttivat hänet Neuvostoliittoon. Neuvostoliitossa Perälä lähti ensin Toivo Antikaisen mukana Leningradiin ja sieltä edelleen Petroskoihin, mistä hänet Edvard Gyllingin suosituksella lähetettiin Sunun valtiontilalle tallinhoitajaksi. Perälä oli Sunun tilan poliittisena ohjaajana 1933 ja Tunkuan piirin instruktorina 1934–1935. Hänet erotettiin puolueesta ja tehtävistään Kontupohjan piirikomitean päätöksellä 14. marraskuuta 1935 puolueen puhdistuksen yhteydessä. Perälä vangittiin 10. joulukuuta 1937 vastavallankumouksellisesta kansalliskiihkoisesta toiminnasta syytettynä. Hänet tuomittiin kuolemaan ja teloitettiin ampumalla 20. tammikuuta 1938 Karhumäen lähistöllä. Perälän maine palautettiin 1956. Perälä oli naimisissa vuodesta 1911 Elsa Eulaalia Salmelan (s. 1884) kanssa. Heillä oli neljä poikaa ja kaksi tytärtä. Yksi pojista jäi asumaan Suomeen isovanhempien luokse. Vaimo, tyttäret ja yksi poika toimitettiin takaisin Suomeen isän vangitsemisen jälkeen, sillä heillä ei ollut Neuvostoliiton passia. == Lähteet == * * Luokka:Kansanedustajat Luokka:Suomen sosialistisen työväenpuolueen poliitikot Luokka:SKP:ssä (1918–1990) vaikuttaneet henkilöt Luokka:Vaasan läänin eteläinen vaalipiiri Luokka:Neuvostoliitonsuomalaiset henkilöt Luokka:Stalinin vainoissa kuolleet Luokka:Suomalaiset teloitetut Luokka:Vuonna 1887 syntyneet Luokka:Vuonna 1938 kuolleet Luokka:Lapuanliikkeen kyydittämät henkilöt
Tel Hazor

thumb|250px|Tel Hazor Tel Hazor on muinaisen Hazorin kaupungin rauniokumpu. "Tel" tarkoittaa esihistoriallisen asutuksen paikalla Välimeren itäpään alankoalueilla olevaa kumpua. Pronssikaudella Tel Hazoriin rakennettiin useita palatseja ja temppeleitä. Paikka on määritelty kuningas Salomonin aikaiseksi. Ensimmäiset kaivaukset Tel Hazorissa tehtiin vuonna 1928, mutta tarkempia tutkimuksia tehtiin vasta 1950-luvulla ja tuloksia esiteltiin vuonna 1990. == Lähteet == ==Aiheesta muualla== * The Hazor Excavation Reports – Hebrew University of Jerusalem * Photos of the archaeological site at Hazor * Photos of the archaeological site at Hazor *Amnon Ben-Tor at Hazor's Solomonic Gate Luokka:Arkeologiset kohteet Israelissa Luokka:Unescon maailmanperintökohteet Israelissa
Reetta Tuura

Vuoristoneuvoksetar Reetta Tuura on päähahmo Uuno Turhapuro -elokuvissa. Hän on vuorineuvos Tuuran vaimo, Elisabethin äiti ja Uuno Turhapuron anoppi. Reetta Tuura suhtautuu Uunoon täysin eri tavalla kuin aviomiehensä, sillä hän ymmärtää Uunon mielipiteitä ja on valmis auttamaan ja kuuntelemaan tätä. Hahmo esiintyi ensimmäistä kertaa elokuvassa Professori Uuno D. G. Turhapuro (1975) nimellä Elisabethin äiti. Tuolloin häntä näytteli Anja Pohjola. Seuraavassa elokuvassa, Lottovoittaja UKK Turhapurossa (1976) hahmoa esitti Marita Nordberg. Vuonna 1977 elokuvassa Häpy Endkö? Eli kuinka Uuno Turhapuro sai niin kauniin ja rikkaan vaimon hahmoa esitti Ritva Valkama. Seuraavasta vuodesta lähtien hahmoa on näytellyt taas Marita Nordberg. Reetta Tuura seurusteli kauppaneuvos Johannes Paukun kanssa ennen kuin tapasi Huugo Tuuran. Paukku kosi Reettaa joka kieltäytyi ja meni naimisiin Hugo Tuuran kanssa, vaikka tämä oli kitupiikki. Elisabet jäi heidän ainoaksi lapsekseen. Erottuaan Hugosta Reetta avioitui toisen kerran. Mies otti hänen ex-puolisonsa, nimen arvon ja varallisuuden. Vuonna 2004 Huugo ja Reetta kuitenkin asuivat jälleen yhdessä vanhainkodissa. Luokka:Uuno Turhapuro -hahmot
Sami Suominen

Heikki Samuli (Sami) Suominen (28. helmikuuta 1922 Viipuri − 30. joulukuuta 1985 Playa de las Américas, Espanja) oli suomalainen diplomi-insinööri ja muovialan yrityksen Amerplastin perustaja. Suominen oli myös kokoomuksen kansanedustajana 1970-luvun alussa. Suomisen vanhemmat olivat ylijunailija Juho Ilmari Suominen ja Ilma Selina Tuominen. Hän pääsi ylioppilaaksi 1941 ja valmistui diplomi-insinööriksi 1947. Suominen työskenteli Stockholms bryggerierin laboratoriokemistinä 1948 ja Yhdysvalloissa Seagramin kemistinä 1948–1949. Palattuaan Suomeen Suominen toimi Oy Pyynikin pääkemistinä Tampereella 1951–1962. Vuonna 1952 Sami Suominen yhdessä vaimonsa Marjan kanssa perusti Amerplast-nimisen muovialan yrityksen jonka toimitusjohtajana Suominen toimi kuolemaansa saakka. Suominen oli kokoomuksen kansanedustajana 1970–1975 Hämeen läänin pohjoisesta vaalipiiristä. Hän oli presidentin valitsijamies vuoden 1968 vaaleissa ja mukana kunnallispolitiikassa Tampereen kaupunginvaltuuston ja kaupunginhallituksen jäsenenä. 1960- ja 1970-luvun vaihteessa hän oli vakiojäsen radion keskusteluohjelmassa Talouspoliittinen keskustelukerho.Tunnetko tavaran, tunnetko tekijän? Hopeapeili 36/1969, s. 8–9. Keväällä 1973 Sami ja Marja Suominen selviytyivät lähes vammoitta lento- onnettomuudessa, jossa Sami Suomisen ohjaama helikopteri putosi järveen Jaalassa. Sami Suominen kuoli liikenneonnettomuudessa Espanjan Teneriffalla 63 vuoden iässä vuonna 1985. == Lähteet == Luokka:Kansanedustajat Luokka:Kansallisen Kokoomuksen poliitikot Luokka:Tampereen kaupunginvaltuutetut Luokka:Pirkanmaan vaalipiiri Luokka:Suomalaiset insinöörit Luokka:Suomalaiset yritysjohtajat Luokka:Vuonna 1922 syntyneet Luokka:Vuonna 1985 kuolleet
Tel Be’er Sheva

Tel Be’er Sheva on paikka eteläisessä Israelissa, jossa sijaitsee Raamatun mainitseman muinaisen Be’er Shevan eli Beersheban (Beer Sheban) jäänteet. Paikalla on tell-rauniokumpu ja siellä asuttiin jo kivi-kuparikaudella 4000 eaa. == Aiheesta muualla == *Israel National Parks Authority *Tell Beersheba (Tell Sheva) Stephen Langfur (2003), Near Eastern Tourist Agency *Photos from the archaeological site *360 degrees panorama of Tel Beer Sheva Luokka:Arkeologiset kohteet Israelissa Luokka:Unescon maailmanperintökohteet Israelissa
Rock ’n’ Roll Gypsies

Rock 'n' Roll Gypsies on Saxon-nimisen Heavy Metal -yhtyeen toinen livealbumi. Se oli ensimmäinen albumi, jonka Biff Byford tuotti ja Nibbs Carterin ensimmäinen työ Saxonin kanssa. Vuonna 2001 se uudelleenjulkaistiin lisättynä kahdella uudella kappaleella. Uudelleen julkaistun version tuottajana oli koko yhtye, eikä pelkästään Byford. ==Kappaleet== #Power and The Glory #And The Band Played On #The Eagle Has Landed (CD-bonuskappale) #Just Let Me Rock (CD- bonuskappale) #Rock The Nations #Dallas 1PM #Broken Heroes #Battle Cry #Rock & Roll Gypsy #Northern Lady #I Can't Wait Anymore #This Town Rocks ==Kokoonpano== *Biff Byford – laulu *Graham Oliver – kitara *Paul Quinn – kitara *Nibbs Carter – basso *Nigel Glockler – rummut == Aiheesta muualla == * * Luokka:Vuoden 1989 konserttitallenteet Luokka:Saxonin albumit
Greatest Hits Live (Saxonin albumi)

Greatest Hits Live on Heavy Metal -yhtye Saxonin kolmas livealbumi, joka julkaistiin vuosi Rock 'n' Roll Gypsies livealbumia myöhemmin. ==Kappaleet== # "Opening Theme" # "Heavy Metal Thunder" # "Rock And Roll Gypsy" # "And The Bands Played On" # "20,000 FT" # "Ride Like The Wind" # "Motorcycle Man" # "747 (Strangers In The Night)" # "See The Light Shining" # "Frozen Rainbow" # "Strong Arm Of The Law" # "Princess Of The Night" # "Wheels Of Steel" # "Denim And Leather" # "Crusader" # "Rockin' Again" # "Back On The Streets" ==Kokoonpano== * Biff Byford – laulu * Paul Quinn – kitara * Graham Oliver – kitara * Nigel Glockler – rummut * Tim "Nibbs" Carter – Basso ==Tuotanto== * Tuottaja : Biff Byford * Suunnittelu : Ian Taylor * Miksaus: OUTSIDE Studio, Manor == Aiheesta muualla == * * Luokka:Vuoden 1990 konserttitallenteet Luokka:Saxonin albumit
VES Awards

VES Awards on vuosittainen palkintogaala. Se jakaa palkintoja visuaalisista tehosteista elokuvissa ja televisiosarjoissa. Ensimmäisen kerran gaala järjestettiin vuonna 2001. ==Aiheesta muualla== * http://www.vesawards.com/ Viralliset sivut Luokka:Yhdysvaltalaiset elokuvapalkinnot Luokka:Televisio- ohjelmapalkinnot
Solid Ball of Rock

Solid Ball of Rock on Saxon-nimisen heavy metal -yhtyeen kymmenes studioalbumi vuodelta 1990. Albumista julkaistiin Japanissa versio, jossa on yksi bonuskappale. Solid Ball of Rock on Saxonin ensimmäinen levy, jolla soittaa nykyinen basisti Nibbs Carter. Levy oli pitkästä aikaa myyntimenestys, mutta ei noussut edeltäjiensä lailla Britannian albumilistalle, sillä levyä markkinoitiin lähinnä Saksassa ja muualla Keski-Euroopassa johtuen Saxonin uudesta saksalaisesta levymerkistä. Albumilla on astetta tummempi, mutta suhteellisen rokkaava soundi. Melodinen rock-kappale ”Requiem (We Will Remember)” julkaistiin singlenä, ja nykyään se on yhtyeen suosituimpia hittejä. ==Kappaleet== # ”Solid Ball of Rock” (B. Tchaikovsky/M. Broad Bent) – 4:35 # ”Altar of the Gods” (Carter) – 3:30 # ”Requiem (We Will Remember)” (Byford/Oliver/Carter/Glockler) – 5:16 # ”Lights in the Sky” (Byford/Quinn/Johnson) – 4:03 # ”I Just Can’t Get Enough” (Byford/Quinn/Johnson) – 4:34 # ”Baptism of Fire” (Carter) – 3:08 # ”Ain’t Gonna Take It” (Byford/Oliver/Carter/Glockler) – 4:47 # ”I’m on Fire” (Carter) – 4:24 # ”Overture in B-Minor/Refugee” (Byford/Carter) – 5:42 # ”Bavarian Rhapsody” (Carter) – 1:17 # ”Crash Dive” (Carter) – 4:21 # ”Reeperbahn Stomp” (Carter) – 3:26 (bonuskappale) ==Kokoonpano== *Biff Byford – laulu *Graham Oliver – kitara *Paul Quinn – kitara *Nibbs Carter – basso *Nigel Glockler – rummut ==Tuotanto== *Tuottaja: Kalle Trapp & Saxon *Suunnittelu: Kalle Trapp & Biff Byford *Äänitys: Karo Studios, Hampuri *Miksaus: Karo Studios, Hampuri == Aiheesta muualla == * * Luokka:Vuoden 1990 albumit Luokka:Saxonin albumit
William Stukeley

William Stukeley (7. marraskuuta 1687 – 3. maaliskuuta 1765) oli brittiläinen antikvaari ja lääkäri, joka tunnetaan erityisesti Stonehengen ja Avebury Circlen tutkimisesta. Häntä pidetään yhtenä arkeologian perustajana. Stukeley oli Isaac Newtonin hyvä ystävä ja kirjoitti hänestä tämän kuoleman jälkeen elämäkerran. Stukeley kuului vapaamuurareihin. == Elämä == Stukeley syntyi Holbeachissä, Lincolnshiressa. Hänen isänsä oli ammatiltaan juristi. Opiskeltuaan Corpus Christi Collegessa Cambridgessa hän muutti Lontooseen. Siellä hän jatkoi opintojaan lääketieteen alalla St Thomas's Hospitalissa. Vuonna 1710 Stukeley aloitti oman praktiikan Bostonissa Lincolnshiressa, mutta palasi takaisin Lontooseen seitsemän vuotta myöhemmin. Vielä samana vuonna hänet valittiin Englannin tiedeakatemian, Royal Societyn, jäseneksi. Vuonna 1718 hän perusti itse Society of Antiquariesin, toimien yhdeksän vuotta sen sihteerinä. == Stonehenge == Stukeleyn Stonehengen tutkimukset ovat historian ensimmäinen yritys määrittää monumentin ikä. Hänen mukaansa rakentajien oli ymmärettävä magnetismia, koska monumentti osoitti kohti magneettista pohjoisnapaa. Stukeley päätyi laskelmissaan tulokseen, että Stonehenge valmistui noin vuonna 490 eaa.; tämä on tuhansia vuosia myöhemmin verrattuna nykytietämykseen. == Aiheesta muualla == *Stukeleyn teksti Stonehengestä *Stukeleyn tekstejä Luokka:Brittiläiset arkeologit Luokka:Vuonna 1687 syntyneet Luokka:Vuonna 1765 kuolleet
Allopatrinen lajiutuminen

Allopatrinen lajiutuminen on lajiutumisen muoto, jossa maantieteellisesti eristyneelle populaatiolle kehittyy tehokkaat isolaatiomekanismit. Jos maantieteellinen este joskus poistuu ja eristyksissä olleen populaation ja lähtöpopulaation levinneisyysalueet yhtenevät, lisääntymisisolaatio estää populaatioiden yksilöitä lisääntymästä keskenään; eristyneestä populaatiosta on kehittynyt uusi laji. Eristyneessä populaatiossa muodostuu rekombinaation tuloksena uudenlaisia fenotyyppejä, voi syntyä uusia mutaatioita, muista populaatioista voi satunnaisesti levitä erilaisia geenejä ja populaation pienestä koosta johtuvan geneettisen ajautumisen seuraksena geenejä saattaa hävitä. Eristynyt populaatio elää todennäköisesti myös erilaisessa ympäristössä kuin lähtöpopulaatio, jolloin siihen kohdistuu erilaisia valintapaineita. Mikäli populaatio on tarpeeksi kauan eristyksissä, geneettiset erot lähtöpopulaatioon voivat kasvaa niin suuriksi, että siitä kehittyy oma lajinsa. Isolaatiomekanismit voivat syntyä sattumalta esimerkiksi tiettyyn ekologiseen lokeroon sopeutumisen "sivutuotteena" tai sukupuolivalinnan kautta, jolloin esimerkiksi käyttäytymiseen tai ulkonäköön liittyvät muutokset voivat muodostua pretsygoottisiksi isolaatiomekanismeiksi. Jos maantieteellinen este poistuu ennen kuin populaatiolle syntyy isolaatiomekanismeja, voi eristyksissä ollut populaatio sulautua takaisin lähtöpopulaatioon. Eristyneen populaation riski kuolla sukupuuttoon saattaa myös olla varsin suuri. ==Allopatrisen lajiutumisen muodot== Allopatrisessa lajiutumisessa on kaksi muotoa: dikopatrinen lajiutuminen ja peripatrinen lajiutuminen. Ne eroavat toisistaan siinä, miten populaatio joutuu eristyksiin lähtöpopulaatiosta. Dikopatrisessa lajiutumisessa populaation esiintymisalueelle syntyy maantieteellinen este, joka jakaa populaation kahteen osaan. Tällainen este voi olla esimerkiksi mannerjäätikkö tai salmi. Peripatrisessa lajiutumisessa perustajapopulaatio siirtyy elämään uudelle, lajin alkuperäisen levinneisyysalueen ulkopuoliselle alueelle ylitettyään yleensä ensin lajille soveltumattoman maaston; näin populaatio jää eristyksiin lähtöpopulaatiosta. Koska perustajapopulaation koko on usein hyvin pieni, se edustaa todennäköisesti vain pientä osaa lähtöpopulaation geneettisestä vaihtelevuudesta. Siksi populaation yksilöt voivat olla genotyypiltään ja fenotyypiltään huomattavan erilaisia kuin lähtöpopulaation yksilöt; tätä ilmiötä kutsutaan perustajavaikutukseksi. Perustajavaikutus sekä uudesta elinympäristöstä johtuvat erilaiset valintapaineet saattavat kiihdyttää genotyypin uudelleenjärjestäytymistä ja uuden lajin syntyä. ==Lähteet== * Luokka:Evoluutio
J. B. Bury

John Bagnell Bury (16. lokakuuta 1861 – 1. kesäkuuta 1927), joka tunnetaan yleisemmin nimellä J. B. Bury, oli irlantilainen protestanttinen historioitsija ja filologi. Bury käsitteli aiheita muinaisesta Kreikasta aina 1800-luvun paaviuteen asti, mukaan lukien Rooman valtakunnan historia. Hän elvytti myös Bysantin tutkimuksen, joka englanninkielisessä maailmassa oli jäänyt vähille Edward Gibbonin jälkeen. Teoksessaan Ajatuksen vapauden historia (1914) Bury tarkasteli ajattelun vapauden kehitystä antiikin kulttuurista 1800- ja 1900-lukujen vaihteeseen. Kirjassa Idea of Progress (1920) Bury katsoi edistysajattelun olleen ennen ensimmäistä maailmansotaa länsimaitten johtava ajatusmalli, ja että tuolloin ani harva olisi voinut uskoa läntisen sivilisaation heikkenemiseen ja hajoamiseen. Tämä luottamus oli hänen mukaansa heikentynyt sodan seurauksena. == Teokset == * Nemean Odes of Pindar (1890) * Isthmian Odes of Pindar (1892) * History of the Later Roman Empire from Arcadius to Irene (1889) * History of the Roman Empire From its Foundation to the Death of Marcus Aurelius (1893) * History of Greece to the Death of Alexander the Great (1900) * Life of St. Patrick and His Place in History (1905) * History of the Eastern Empire from the Fall of Irene to the Accession of Basil I (1912) * History of Freedom of Thought (1914, suom. Ajatuksen vapauden historia) * Idea of Progress (1920) * History of the Later Roman Empire from the Death of Theodosius I to the Death of Justinian (1923) * The Invasion of Europe by the Barbarians (1928) * History of the Papacy in the 19th Century (1864–1878) (1930) == Suomennettu teos == * Luokka:Irlantilaiset historioitsijat Luokka:Irlantilaiset filologit Luokka:Vuonna 1861 syntyneet Luokka:Vuonna 1927 kuolleet
Timo Koskela

Timo Koskela (s. 23. tammikuuta 1979 Tampere) on entinen suomalainen jääkiekkoilija, joka siirtyi kaudeksi 2011–2012 Sveitsin kakkosliigan GCK Lionsiin. Koskela on voittanut A-, B- ja C-nuorten pistepörssit, valittu Tanskan liigan All-Starsiin ja on kaksinkertainen Tanskan mestari. SM-liigassa Koskela on voittanut pronssia neljästi. Koskela toimi St. Louis Bluesin pelaajatarkkailijana. Vuodesta 2019 hän on toiminut Ilveksen urheilujohtajana. == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1979 syntyneet Luokka:Elävät henkilöt
Forever Free

Forever Free on heavy metal -yhtye Saxonin yhdestoista studioalbumi. Levy on yhtyeen ensimmäinen Englannissa nauhoitettu albumi sitten 1980-luvun. Levy oli edeltäjänsä tavoin suosittu Keski-Euroopassa ja jatkaa tyylillisesti melko samoilla linjoilla kuin Solid Ball Of Rock. Biff Byfordin isälleen omistama Iron Wheels -balladi julkaistiin singlenä ilman merkittävää suosiota. ==Kappaleet== #Forever Free (Oliver/Quinn/Byford) – 4:57 #Hole In The Sky (Oliver/Quinn/Carter/Byford) – 4:42 #Just Wanna Make Love To You (W. Dixon) – 3:54 #Get Down And Dirty (Oliver/Byford/Glockler) – 5:05 #Iron Wheels (Glockler/Byford) – 4:12 #One Step Away (Quinn/Byford/Glockler) – 4:57 #Can't Stop Rockin' (Quinn/Byford) – 4:03 #Nighthunter (Carter/Quinn/Byford) – 3:22 #Grind (Oliver/Quinn/Byford) – 4:23 #Cloud Nine (Glockler/Carter/Byford) – 4:36 ==Kokoonpano== *Nibbs Carter – Basso *Paul Quinn – Kitara *Biff Byford – Laulu *Graham Oliver – Kitara *Nigel Glockler – Rummut *Ohelmointi ja kosketinsoittimet: Gigi Skokan, Nasco ==Tuotanto== *Tuottajat: Biff Byford & Herwig Ursin *Suunnittelu: Rainer Hänsel *Äänitys: Hey You Studios, Vienna, Gems Studios Boston, Lincolnshire UK *Masterointi: Hey You Production, L.A. Studio City, Blairwoodroad == Aiheesta muualla == * * Luokka:Vuoden 1992 albumit Luokka:Saxonin albumit
Ajatuksen vapauden historia

Ajatuksen vapauden historia on historioitsija J. B. Buryn teos vuodelta 1914. Teos on suomennettu vuonna 1917. Alkukielellä teoksesta on otettu uusintapainoksia myös nykyisin. Bury käsittelee ajatuksenvapauden kehitystä antiikin kulttuurista 1800- ja 1900-lukujen vaihteeseen ja suvaitsevuuden, perusoikeuksien ja järkiajattelun leviämistä. == Sisällys == # Ajatuksenvapaus ja sitä vastustavat voimat (Johdanto) # Järki vapaana (Kreikka ja Rooma) # Järki vankina (Keskiaika) # Vapautuksen toiveet (Renessanssi ja uskonpuhdistus) # Uskonnollinen suvaitsevaisuus # Rationalismin kasvaminen (Seitsemäs- ja kahdeksastoista vuosisata) # Rationalismin edistyminen (Yhdeksästoista vuosisata) # Ajatuksen vapauden voima == Lähteet == * == Aiheesta muualla == * Alkuteksti Gutenberg-hankkeen sivuilla. Luokka:Kirjat historiasta Luokka:Vuoden 1914 kirjat
Jay Epae

Jay Epae, oikealta nimeltään Nicholas Epae (7. maaliskuuta 1933 Manaia, Taranaki, Uusi-Seelanti – 25. heinäkuuta 1994 – 8. syyskuuta 1994) oli uusiseelantilaissyntyinen poplaulaja, joka tuli vuonna 1961 tunnetuksi Pohjoismaissa havaijinkielisestä kappaleestaan Putti Putti. Epae syntyi Uudessa-Seelannissa. Hänen isänsä oli havaijilainen ja äitinsä maori. Isänsä kautta hän tutustui havaijilaiseen musiikkiin. Hän muutti vuonna 1957 Yhdysvaltoihin, jossa hän aikoi ryhtyä ammattinyrkkeilijäksi. Ranteen murtuminen katkaisi kuitenkin nyrkkeilyuran ja hän ryhtyi muusikoksi. Hän esiintyi aluksi yökerhoissa, josta levy-yhtiö Mercury löysi hänet. Hänen ensimmäinen levynsä oli hänen oma sävellyksensä Putti Putti, joka levytettiin New Yorkissa. Levy ei menestynyt USA:ssa, mutta Pohjoismaissa siitä tuli erittäin suosittu silloin toiminnassa olleen merirosvoradion Radio Nordin soittaessa sitä ahkerasti. Levy nousi Suomessa ja Ruotsissa listojen ykköseksi ja pysyi Suomessa ykkösenä peräti kolme kuukautta. Siitä tehtiin useita suomenkielisiä versioita, joista parhaiten menestyi Kai Lindin levytys. Epae yritti jatkaa vielä havaijilaisella linjalla levyttämällä kappaleen Hula-cha, mutta se ei enää menestynyt missään, ja mies painui unholaan. Hän muutti myöhemmin Australiaan, jossa eli lopun elämäänsä. == Lähteet == * ==Aiheesta muualla== *Verkkosivu Luokka:Uusiseelantilaiset laulajat Luokka:Vuonna 1932 syntyneet Luokka:Vuonna 1994 kuolleet
Liberian maantiede

Liberia kuuluu Saharan etelänpuoleiseen Afrikkaan. Maa sijaitsee Länsi- Afrikassa, Atlantin rannikolla. Liberian maarajojen kokonaispituus on 1 587 km; 306 km Sierra Leonen kanssa koillisessa, 563 km Guinean kanssa pohjoisessa ja 716 km Norsunluurannikon kanssa idässä. Yhteensä Liberian pinta-ala on 111 370 km², joista 96 320 km² on maa-aluetta ja 15 050 km² sisävesistöä. ==Maasto== Liberia jakautuu kolmeen maantieteelliseen alueeseen; rannikolla on laguunien ja mangrovemetsien muodastama kaistale, kuten naapurimaillakin. Rannikko muuttuu sisämaahan mentäessä kumpuilevaksi mäkimaastoksi, jossa kasvaa sademetsää. Lopulta mäkimaasto muuttuu ylängöksi ja vuoristoksi pohjoisemmaksi mentäessä. Ylätasangosta suurin osa on aroa tai metsää. Liberian korkein vuori on Mount Wuteve 1 380 m. Yhteensä Liberian pinta-alasta on metsää noin 39 %. Vain yksi prosentti maasta on viljelykelpoista. ==Ilmasto== Liberiassa vallitsee trooppinen ilmasto, joka on kuuma ja kostea. Talvet ovat kuivia, ja päivät ovat kuumia ja yöt kylmiä. Kesät ovat sateisia ja pilvisiä, ja joka päivä sataa rankkoja vesisadekuuroja. ==Ongelmia== Saharasta puhaltava harmattan-tuuli tuo pölymyrskyjä maahan. Maata vaivaavat myös rannikon saastuminen, sisällissodan tuhot ja sademetsien hakkaamisesta johtuva eroosio. ==Lähteet== * *
Wespe

Sd.Kfz. 124 Wespe () (Leichte Feldhaubitze 18/2 auf Fahrgestell PzKpfw II (Sf) Wespe, (Sd.Kfz. 124)) oli saksalainen toisen maailmansodan aikainen Panzerkampfwagen II:n alustalle rakennettu panssarihaupitsi. Alkett-yhtiön (Altmärkische Kettenwerke GmbH) suunnittelemaa Wespeä valmistettiin Panzer II Ausf. F:n alustalle useissa tehtaissa, enimmäkseen Puolan alueella. Kokonaisvalmistusmäärä helmikuusta 1943 vuoden 1944 puoliväliin oli 662 panssarihaupitsia ja 158 aseistamatonta Munitionsschlepper Wespe -ammustenkuljetusvaunua. Wespeä käytettiin ensimmäistä kertaa itärintamalla vuonna 1943 ja se osoittautui niin menestyksekkääksi, että kaikki Panzer II:een pohjautuva tuotanto keskitettiin Wespe-panssarihaupitsien valmistamiseen. == Lähteet == == Aiheesta muualla == * AFV Database * OnWar Luokka:Telatykit Luokka:Saksan toisen maailmansodan panssarivaunut
Uusi demokraattinen puolue (Kanada)

Kanadan uusi demokraattinen puolue (NDP, , , NPD) on Kanadassa toimiva poliittinen puolue. Se perustettiin vuonna 1961 yhdistämällä Co-operative Commonwealth Federation (CCF) ja Canadian Labour Congress (CLC). Sosialidemokraattisia ja demokraattis-sosialistisia piirteitä omaava puolue on Sosialistinen internationaali -järjestön jäsen. Vuoden 2006 vaaleissa NDP sai äänienemmistön Manitoban provinssissa ja johtaa alueellista hallitusta. Aiemmin se on johtanut myös Saskatchewanin, Brittiläisen Kolumbian, Ontarion ja Yukonin hallituksia. Vuoden 2011 vaaleissa puolue nousi toiseksi suurimmaksi ja siten viralliseksi oppositiopuolueeksi. Seuraavissa vuoden 2015 vaaleissa Uusi demokraattinen NDP putosi jälleen kolmanneksi suurimmaksi puolueeksi. == Vaalitulokset == vuosi valitut äänet äänet vuosi valitut lukumäärä osuus 1962 1 044 754 13,57 % 1963 1 044 701 13,24 % 1965 1 381 658 17,91 % 1968 1 378 263 16,96 % 1972 1 725 719 17,83 % 1974 1 467 748 15,44 % 1979 2 048 988 17,88 % 1980 2 150 368 19,67 % 1984 2 359 915 18,81 % 1988 2 685 263 20,38 % 1993 933 688 6,88 % 1997 1 434 509 11,05 % 2000 1 093 748 8,51 % 2004 2 116 536 15,7 % 2006 2 588 200 17,5 % 2008 2 517 075 18,2 % 2011 4 508 474 30,63 % 2015 3 441 409 19,7 % == Lähteet == == Aiheesta muualla == * Uusi demokraattinen puolue Luokka:Kanadan puolueet Luokka:Sosialistiset puolueet Luokka:Progressiivinen allianssi
Pat Riggin

Patrick Michael Riggin (s. 26. toukokuuta 1959 Kincardine, Ontario, Ontario) on kanadalainen uransa lopettanut jääkiekkomaalivahti. Hänen seurojaan NHL- liigassa olivat Atlanta Flames, Calgary Flames, Washington Capitals, Boston Bruins ja Pittsburgh Penguins. WHA-sarjassa hän edusti Birmingham Bullsia. Hänet varattiin alkujaan London Knights -seurasta. Hänen isänsä Dennis Riggin pelasi joitain otteluita Detroit Red Wingsissä ja veli Larry Riggin kuului hänkin London Knightsin organisaatioon 1970-luvulla. ==Saavutuksia== * Jennings Trophyn voittaja 1984 (Al Jensenin kanssa) * NHL:n kakkostähdistössä 1984 * London Knightsin kaikkien aikojen paras maalivahti ==Aiheesta muualla== *Profiili hockeydraftcentral.com-palvelussa Luokka:Kanadalaiset jääkiekkomaalivahdit Luokka:Atlanta Flamesin varaamat pelaajat Luokka:William M. Jennings Trophy -voittajat Luokka:Vuonna 1959 syntyneet Luokka:Elävät henkilöt
Kanadan konservatiivipuolue

Kanadan konservatiivipuolue (, ) on keskusta-oikeistolainen puolue Kanadassa, joka perustettiin vuonna 2003, kun maan merkittävimmät oikeistopuolueet Kanadan Allianssi ja Kanadan progressiivinen konservatiivipuolue sulautuivat yhdeksi puolueeksi. Konservatiivipuolue muodosti Kanadan hallituksen vuosina 2006–2015 puheenjohtaja Stephen Harperin toimiessa maan pääministerinä. Vuoden 2015 vaalitappion jälkeen Harper ilmoitti jättävänsä puolueen puheenjohtajan tehtävän. Konservatiivipuolue valitsi 5. marraskuuta 2015 entisen terveysministeri Rona Ambrosen puolueen väliaikaiseksi puheenjohtajaksi. Ambrose erosi tehtävästä 27. toukokuuta 2017 Andrew Scheerin tultua valituksi puolueen vakituiseksi puheenjohtajaksi alle prosentin erolla Maxime Bernieriin. Scheer erosi tehtävästä joulukuussa 2019 ja elokuussa 2020 Erin O’Toole valittiin puoluejohtajaksi. == Vaalitulokset == Vaalit Paikkoja Äänimäärä Osuus Asema 2004 3 994 682 29,6 % oppositio 2006 5 374 071 36,3 % vähemmistöhallitus 2008 5 205 334 37,6 % vähemmistöhallitus 2011 5 832 401 39,6 % enemmistöhallitus 2015 5 578 101 31,9 % oppositio 2019 6 150 177 34,4 % oppositio 2021 5 747 410 33,7 % oppositio == Lähteet== == Aiheesta muualla == * Konservatiivipuolueen sivusto Konservatiivipuolue
BBC Radio 5 Sports Extra

BBC Radio 5 Sports Extra (ennen BBC Five Live Sports Extra ja BBC Radio 5 Live Sports Extra) on BBCn omistama digitaalinen radiokanava, joka kuuluu Isossa- Britanniassa ja Irlannissa. BBC Radio 5 Sports Extra on BBC Radio 5 Liven sisarkanava. Toisin kuin pääkanavansa, Sports Extra lähettää enemmän urheiluohjelmia, lähinnä silloin kun pääkanavan ohjelmisto on täynnä. Lähetykset alkoivat kanavalla 2. helmikuuta 2002 klo 14.30. Ensimmäisenä ohjelmana kuultiin Juliette Ferringtonin aloituksella jalkapallo-ottelu Manchester United vs. Sunderland AFC. ==Ohjelmisto== Kanava on lähettänyt vuodesta 2004 lähtien Major League Baseballin World Seriesin otteluita. Sports Extra on myös BBC Radio 4n ohjelman Test Match Specialin koti digitaalisessa radiossa. Joka vuosi Wimbledonin tennisturnauksen aikana Sports Extralla lähetetään turnaukseen liittyvää erikoisohjelmaa viikon ajan. ==Aiheesta muualla== * BBC Radio 5 Live Sports Extran kotisivut. Radio 5 Sports Extra Luokka:Vuonna 2002 perustetut radioasemat
Roo Ketvel

Roo Ketvel (s. 1970) on suomalainen runoilija, kriitikko ja musiikkitoimittaja. Ketvel on kirjoittanut muun muassa kirjallisuuslehti Parnassoon, Rumbaan, päivälehti Uuteen Suomeen, Kulttuurivihkoihin, Taide- lehteen, Nuoreen Voimaan, Imageen ja Suomi-lehteen. Hän on esiintynyt ja toiminut käsikirjoituskonsulttina Hannu Puttosen dokumenttielokuvassa Bring the Beat Back! (1992). Ketvel ja Henrik Laine voittivat vuoden 1994 Nuori Draama -kilpailun näytelmällään Kohtauspaikka. == Julkaisut == * * * Laulu vaaleanpunaisesta ekspressionismista (runosingle, Like, 1990). * * * == Lähteet == Luokka:Suomalaiset runoilijat Luokka:Suomalaiset toimittajat Luokka:Musiikkitoimittajat Luokka:Vuonna 1970 syntyneet Luokka:Elävät henkilöt